《西楼别寄闽宪诸公》
元代·萨都剌

八月八日溪上别，溪上彩旗红猎猎。离情已逐渡江云，边草连天剪秋色。

玉骢金虎诸大夫，欲别不别留斯须。沙明浅渚白鸟下，酒尽落日青山孤。

丈夫有泪不须洒，去客挂帆君上马。悠悠回首各东西，惟见西溪捕鱼者。

闽关一片月，太行一片云。雁书远寄隔山岳，云飞月明多忆君。

作者简介：萨都剌（约1272—1355）元代诗人、画家、书法家。字天锡，号直斋。回族（一说蒙古族）。其先世为西域人，出生于雁门（今山西代县），泰定四年进士。授应奉翰林文字，擢南台御史，以弹劾权贵，左迁镇江录事司达鲁花赤，累迁江南行台侍御史，左迁淮西北道经历，晚年居杭州。萨都剌善绘画，精书法，尤善楷书。有虎卧龙跳之才，人称燕门才子。他的文学创作，以诗歌为主，诗词内容，以游山玩水、归隐赋闲、慕仙礼佛、酬酢应答之类为多，思想价值不高。萨都剌还留有《严陵钓台图》和《梅雀》等画，现珍藏于北京故宫博物院。